## **מפקדת המכללות 871**

**המכללה לביטחון לאומי
5 בספטמבר 2019**

**המכללה לביטחון לאומי**

**מחזור מ"ז**

**רכיבי הביטחון הלאומי בראייה גלובלית - מחוון למידה בוחן מקרה ביטחוני**

הקורס רכיבי הביטחון הלאומי בראייה גלובלית יעסוק בארבעת ממדי הביטחון הלאומי (הגנה לאומית, מדינאות, כלכלה וחברה) באמצעות מרצים אורחים ועבודה בקבוצות.

בתאריך 11 ספטמבר בשעות הבוקר ייערך הדיון על ההגנה הלאומית במסגרתו נדון בהשתנות רכיב הביטחון וההתמודדות עם הטרור העולמי. נתחיל בשתי הרצאות בנות 45 דקות כל אחת במליאה. ד"ר ענת הוכברג מרום תציג את ההמשגה התאורטית וההשפעה הגיאופוליטית של תופעת הטרור העולמי ומר איתי מדינה ממשרד ראש הממשלה יספר על אתגרי הטרור העולמי במבט מהשטח לאחר ההפסקה נעבוד במשך 40 דקות בארבע קבוצות. כל קבוצה תתבקש להכין הצגה קצרה בת חמש דקות (1-2 שקפים) על תסריט דמיוני ולענות במסגרתו על שאלות משנה שישמשו לדיון במליאה בהמשך. להלן ארבעת הנושאים:

1. איום דעא"ש המבקש לערוך פיגוע טרור בארה"ב.
2. ארגון ימני קיצוני ממדינה סקנדינבית המאיים לפעול נגד מהגרים מוסלמים.
3. לוחמי ג'יהאד שחזרו מהלחימה בסוריה מעוררים תאים רדומים באירופה לפעולה.
4. ארגוני טרור הפועלים באפריקה מאיימים לפעול באסיה (סין/הודו).

שאלות משנה:

1. הצגת האיום (מי המפגעים, מהי האידיאולוגיה, מהי שיטת הפעולה של האיום)
2. מהם הכלים העומדים בפני המאוימים להתמודד עם האיום.
3. אילו כלים יש לפתח על מנת להתמודד עם האיום העתידי.

חלוקת זמנים

09:00-10:30 – הצגת מרצים אורחים במליאה

10:30-11:00 הפסקה

11:00-11:45 עבודה בקבוצות

11:45-12:30 הצגת תוצרים ודיון אינטגרטיבי